Gunnar Robert «Robban» Hedin (født 2. februar 1966 i Ystad i Sverige) er en svensk håndballtrener og tidligere merittert håndballspiller. Han har spilt håndball på toppnivå i Sverige, Sveits, Spania, Tyskland og Norge og har 196 landskamper for Sverige med hele 325 mål i det svenske landslagets storhetsperiode på 1990-tallet. Det har også blitt en del medaljer på ham: Gullmedalje fra EM 1994, sølvmedaljer fra OL i 1992 og 1996 og VM i 1997, samt bronsemedaljer fra VM i 1993 og 1995.